কনকনে শীত উপেক্ষা করে পিন পতন নিরবতায় মুর্হুমুহু ‘আল্লাহু আকবর, মাশাআল্লাহ, সুবহানাল্লাহ’ ধ্বনির মাধ্যমে ঐশী মহাগ্রন্থ পবিত্র আল-কুরআনের সুললিত ও সুকন্ঠে তেলাওয়াতের মাধ্যমে রাত ১টায় সম্পন্ন হয়েছে টেকনাফ উপজেলা ওলামা পরিষদের উদ্যোগে সম্পন্ন হয়েছে আন্তর্জাতিক ক্বেরাত সম্মেলন। টেকনাফ পৌর ইদগাহ ময়দানে অনুষ্টিত ১ম আন্তর্জাতিক ক্বেরাত সম্মেলনে দেশ-বিদেশের খ্যাতিমান ক্বারীগণ তেলাওয়াত করেন। উদ্বোধন ঘোষণা করেন টেকনাফ আল-জামিয়া আল-ইসলামিয়ার প্রধান পরিচালক শায়খুল হাদীস আল্লামা মুফতী কিফায়তুল্লাহ শফীক্ব। অনুষ্টান উপস্থাপনায় ছিলেন টেকনাফ সাংবাদিক ইউনিটির সভাপতি সাইফুল ইসলাম সাইফী। সহযোগিতায় ছিলেন লেঙ্গুরবিল জামিয়া এমদাদিয়া বড় মাদ্রাসার সিনিয়র শিক্ষক হাফেজ মাওঃ ক্বারী মোঃ তাহের। সভাপতিত্ব করেন টেকনাফ উপজেলা ওলামা পরিষদের সভাপতি আলহাজ্ব মাওঃ মাহবুবুর রহমান মাজাহেরী।